Hutton Gibson xe stà un scritor e teòłogo statunitense, veteran de ła seconda guera mondiałe e sostenitor del sedevacantismo. El xera fiol de ła cantante łirega Eva Mylott e pare de 11 fioi, do dei cuałi i xe i atori Mel e Donal. Gibson el xe sta protagonista in tel programa tełevixivo Jeopardy! tel 1968. In vita Gibson el xe sta conosuo critego de ła Cexa moderna del Conciłio Vatican II e de serti catòłeghi tradisionałisti come ła Fraternità sacerdotal San Pio X, che i refuda el sedevacantismo. El sostenea che el Conciłio Vatican II el xe sta "on conploto masonego sostenuo dai xudei". El ga sostenio anca varie teorie de conploto. Inte na intervista del 2003 ga meso in discusion che i nasisti gapia fato ełiminare sie miłiuni de corpi inte l'ołocausto, el ga afremà che l'11 de sedenbre 2001 i atachi i xe sta fati inlècitamente col tełecomando. Gibson el xe morto in tel majo 2020 a 101 ani.